VILNIAUS RAJONO SAVIVALDYBĖS TARYBA

SPRENDIMAS

DĖL KAI KURIŲ VILNIAUS RAJONO UGDYMO ĮSTAIGŲ VIDAUS STRUKTŪROS PERTVARKYMO IR REORGANIZAVIMO

2022 m. balandžio 27 d. Nr. T3-103

Vilnius

Vadovaudamasi Lietuvos Respublikos civilinio kodekso 2.97 str. 3 d., 2.99 straipsnio 1 ir 2 d. ir 2.101 str. 1 d., Lietuvos Respublikos vietos savivaldos įstatymo 16 str. 2 d. 21 p., Lietuvos Respublikos švietimo įstatymo 44 straipsnio 2, 4, 5 ir 6 d., Lietuvos Respublikos biudžetinių įstaigų įstatymo 14 str., Mokyklų, vykdančių formaliojo švietimo programas, tinklo kūrimo taisyklėmis, patvirtintomis Lietuvos Respublikos Vyriausybės 2011 m. birželio 29 d. nutarimu Nr. 768 „Dėl mokyklų, vykdančių formaliojo švietimo programas, tinklo kūrimo taisyklių patvirtinimo“ bei atsižvelgdama į Vilniaus rajono savivaldybės tarybos 2021 m. vasario 26 d. sprendimu Nr. T3-39 „Dėl Vilniaus rajono savivaldybės bendrojo ugdymo mokyklų tinklo pertvarkos 2021-2025 metų bendrojo plano patvirtinimo“ patvirtintą Vilniaus rajono savivaldybės bendrojo ugdymo mokyklų tinklo pertvarkos 2021-2025 metų bendrąjį planą, Vilniaus rajono savivaldybės taryba nusprendžia:

1.	Iki 2022 m. rugpjūčio 31 d. atlikti:

1.1.	Vilniaus r. Buivydiškių pradinės mokyklos vidaus struktūros pertvarką keičiant tipą iš pradinės mokyklos į mokyklą-darželį ir suteikiant pavadinimą Vilniaus r. Buivydiškių mokykla-darželis;

1.2.	Vilniaus r. Sudervės Mariano Zdziechovskio pagrindinės mokyklos vidaus struktūros pertvarkymą Vilniaus r. Sudervės Mariano Zdziechovskio pagrindinės mokyklos Rastinėnų pradinio ugdymo skyriuje steigiant specialiąsias ikimokyklinio ir priešmokyklinio ugdymo grupes vaikams, turintiems didelių ir labai didelių specialiųjų ugdymosi poreikių dėl intelekto sutrikimo ir įvairiapusių raidos sutrikimų, kompleksinių ir kitų negalių, kurių derinio dalis yra intelekto sutrikimas.

2.	Sutikti iki 2022 m. rugpjūčio 31 d. reorganizuoti prijungimo būdu:

2.1.	Vilniaus r. Buivydiškių vaikų darželį prijungiant prie Vilniaus r. Buivydiškių pradinės mokyklos;

2.2.	Vilniaus r. Dūkštų pagrindinę mokyklą prijungiant prie Vilniaus r. Avižienių gimnazijos ir suteikiant pavadinimą Vilniaus r. Avižienių gimnazijos Dūkštų pagrindinio ugdymo skyrius;

2.3.	Vilniaus r. Lavoriškių lopšelį-darželį prijungiant prie Vilniaus r. Lavoriškių Stepono Batoro gimnazijos;

2.4.	Vilniaus r. Mostiškių mokyklą-daugiafunkcį centrą prijungiant jį kartu su Vilniaus r. Mostiškių mokyklos-daugiafunkcio centro ikimokyklinio ugdymo skyriumi prie Vilniaus r. Lavoriškių Stepono Batoro gimnazijos ir suteikiant pavadinimą Vilniaus r. Lavoriškių Stepono Batoro gimnazijos skyrius Mostiškių mokykla-daugiafunkcis centras;

2.5.	Vilniaus r. Sužionių pagrindinę mokyklą prijungiant ją kartu su Vilniaus r. Sužionių pagrindinės mokyklos ikimokyklinio ugdymo skyriumi prie Vilniaus r. Nemenčinės Konstanto Parčevskio gimnazijos ir suteikiant pavadinimą Vilniaus r. Nemenčinės Konstanto Parčevskio gimnazijos Sužionių pagrindinio ugdymo skyrius.

3.	Nustatyti, kad 2 p. nurodytų ugdymo įstaigų:

3.1.	reorganizavimo tikslas – užtikrinti racionalų ugdymui skirtų lėšų panaudojimą;

3.2.	reorganizavimo būdas – prijungimas;

3.3.	reorganizuojamos biudžetinės įstaigos – Vilniaus r. Buivydiškių vaikų darželis, Vilniaus r. Dūkštų pagrindinė mokykla, Vilniaus r. Lavoriškių lopšelis-darželis, Vilniaus r. Mostiškių mokykla-daugiafunkcis centras, Vilniaus r. Sužionių pagrindinė mokykla. Dalyvaujančios reorganizavime biudžetinės įstaigos – Vilniaus r. Buivydiškių pradinė mokykla, Vilniaus r. Avižienių gimnazija, Vilniaus r. Lavoriškių Stepono Batoro gimnazija, Vilniaus r. Nemenčinės Konstanto Parčevskio gimnazija;

3.4.	po reorganizavimo veiksianti biudžetinė įstaiga – Vilniaus r. Avižienių gimnazija vykdys ikimokyklinio, priešmokyklinio, pradinio, pagrindinio ir vidurinio ugdymo programas, jos struktūrinis padalinys – Vilniaus r. Avižienių gimnazijos Dūkštų pagrindinio ugdymo skyrius vykdys ikimokyklinio, priešmokyklinio, pradinio ir pagrindinio ugdymo programas;

3.5.	po reorganizavimo ir mokyklos tipo pakeitimo veiksianti biudžetinė įstaiga – Vilniaus r. Buivydiškių mokykla-darželis vykdys ikimokyklinio, priešmokyklinio ir pradinio ugdymo programas;

3.6.	po reorganizavimo veiksianti biudžetinė įstaiga – Vilniaus r. Lavoriškių Stepono Batoro gimnazija vykdys ikimokyklinio, priešmokyklinio, pradinio, pagrindinio ir vidurinio ugdymo programas, jos struktūrinis padalinys – Vilniaus r. Lavoriškių Stepono Batoro gimnazijos skyrius Mostiškių mokykla-daugiafunkcis centras vykdys ikimokyklinio, priešmokyklinio, pradinio ir pagrindinio ugdymo programas;

3.7.	po reorganizavimo veiksianti biudžetinė įstaiga – Vilniaus r. Nemenčinės Konstanto Parčevskio gimnazija vykdys ikimokyklinio, priešmokyklinio, pradinio, pagrindinio ir vidurinio ugdymo programas, jos struktūrinis padalinys – Vilniaus r. Nemenčinės Konstanto Parčevskio gimnazijos Sužionių pagrindinio ugdymo skyrius vykdys ikimokyklinio, priešmokyklinio, pradinio ir pagrindinio ugdymo programas;

3.8.	po reorganizavimo veiksiančių biudžetinių įstaigų Vilniaus r. Avižienių gimnazijos, Vilniaus r. Buivydiškių mokyklos-darželio, Vilniaus r. Lavoriškių Stepono Batoro gimnazijos ir Vilniaus r. Nemenčinės Konstanto Parčevskio gimnazijos savininko teises ir pareigas įgyvendins Vilniaus rajono savivaldybės taryba.

4.	Įpareigoti 3.3 p. nurodytų ugdymo įstaigų vadovus:

4.1.	parengti reorganizuojamų biudžetinių įstaigų reorganizavimo sąlygų aprašus, juos viešai paskelbti ir pateikti Juridinių asmenų registrui ne vėliau kaip pirmą viešo paskelbimo apie reorganizavimo sąlygų aprašo sudarymą dieną, taip pat raštu pranešti visiems kreditoriams apie reorganizavimo sąlygų aprašo sudarymą;

4.2.	ne anksčiau kaip po 30 dienų nuo viešo paskelbimo pateikti reorganizavimo sąlygas tvirtinti Vilniaus rajono savivaldybės tarybai;

4.3.	teisės aktų nustatyta tvarka atlikti visus veiksmus, susijusius su įstaigų išregistravimu ir įregistravimu Juridinių asmenų registre;

4.4.	Įpareigoti 1 p. ir 3.3 p. nurodytų švietimo įstaigų vadovus apie šį Vilniaus rajono savivaldybės tarybos sprendimą „Dėl kai kurių Vilniaus rajono ugdymo įstaigų vidaus struktūros pertvarkymo ir reorganizavimo“ raštu pranešti kiekvienam savo vadovaujamos ugdymo įstaigos mokiniui ne vėliau kaip per vieną mėnesį nuo šio sprendimo priėmimo dienos;

4.5.	teisės aktų nustatyta tvarka ir terminais pranešti savo vadovaujamų ugdymo įstaigų darbuotojams apie darbo sąlygų pakeitimą bei iki 2022 m. rugpjūčio 31 d. atlikti darbo sąlygų pakeitimą darbo sutartyse arba įforminti darbo sutarčių su šiais darbuotojais nutraukimą apie darbo sutarties nutraukimą įspėjus juos Lietuvos Respublikos darbo kodekso 57 ir 64 straipsniuose nustatyta tvarka.

5.	Pavesti Vilniaus rajono savivaldybės administracijai:

5.1.	parengti Vilniaus r. Avižienių gimnazijos, Vilniaus r. Buivydiškių mokyklos-darželio, Vilniaus r. Lavoriškių Stepono Batoro gimnazijos, Vilniaus r. Nemenčinės Konstanto Parčevskio gimnazijos, Vilniaus r. Sudervės Mariano Zdziechovskio pagrindinės mokyklos nuostatus bei pateikti juos tvirtinti Vilniaus rajono savivaldybės tarybai;

5.2.	parengti ir teikti Vilniaus rajono savivaldybės tarybai tvirtinti Vilniaus r. Avižienių gimnazijos, Vilniaus r. Buivydiškių mokyklos-darželio, Vilniaus r. Lavoriškių Stepono Batoro gimnazijos, Vilniaus r. Nemenčinės Konstanto Parčevskio gimnazijos ir Vilniaus r. Sudervės Mariano Zdziechovskio pagrindinės mokyklos struktūrą ir didžiausią leistiną etatų skaičių bei atlikti kitus veiksmus, susijusius su švietimo įstaigų reorganizavimu ir jų vidaus struktūrų pertvarkymu;

5.3.	teikti metodinę pagalbą 1 p. ir 3.3 p. nurodytų ugdymo įstaigų vadovams ir kontroliuoti, kad šiame sprendime nurodyti įsipareigojimai būtų vykdomi laiku ir tinkamai.

6.	Šį sprendimą teisės aktų nustatyta tvarka paskelbti Teisės aktų registre ir Savivaldybės tinklalapyje.

Savivaldybės merė	Marija Rekst